als_Latn dik_Latn ron_Latn
NBA, Portland kalon edhe Dallas
Autor: M.Bytyqi
06 Mar 2015
LaMarcus Aldridge shënoi 17 pikë dhe 12 ribaunde për të ndihmuar Portland Trail Blazers në suksesin e arritur ndaj Dallas Mavericks me rezultatin 94-75. Vendasit nga Oregoni morën drejtimin e sfidës që në sekondat e para, ndërsa në periodën e dytë, Dirk Nowitzki u shfaq imponues me disa pikë rresht për ta ngushtuar diferencën deri në -5 pikë.
Pjesa e dytë e ndeshjes nuk pati histori sepse Robin Lopez dhe Nicolas Batum e thelluan avantazhin edhe më shumë. Nga ana tjetër, Monta Ellis tentoi të mbante skuadrën teksane në lojë duke shënuar 6 pikë që e ngushtuan diferencën deri në -7 pikë, ndërsa Amar'e Stoudemire dha maksimumin në periodën e katërt duke rihapur ndeshjen.
Gjithsesi, Batum rezultoi vendimtar me një 3 pikësh në minutat e fundit duke siguriuar suksesin e pestë rresht për Portland që mban vendin e tretë në Konferencën e Perëndimit, 3 pozicione më lart se Dallas.
Në takimet e tjera, New Orleans kaloi Detroit 88-85, Oklahoma u imponua ndaj Filadelphias 123-118, Miami fitoi ndaj Los Angeles Lakers 100-94, San Antonio shkatërroi Sacramenton 112-85 ndërsa Golden State u rikthye te fitorja duke mposhtur 102-93 Milwaukee./supersport/veqsport.com/
Vërejtje
Materialet dhe informacionet në këtë portal nuk mund të kopjohen,
të shtypen, ose të përdoren në çfarëdo forme tjetër për qëllime përfitimi, pa miratimin e drejtuesve të "Veqsport".
Për ta shfrytëzuar materialin e këtij portali obligoheni t'i pranoni Kushtet e Përdorimit.
als_Latn szl_Latn luo_Latn als_Latn als_Latn als_Latn als_Latn als_Latn als_Latn als_Latn als_Latn